I 165 år i træk har Terndruplund fejret den danske grundlov. Det er dansk rekord. I de seneste 90 år har familien Bøgeholt-Laursen været drivkraften. - Min farfar var folketingsmand og har holdt taler fra før første verdenskrig. Siden blev min far formand i omkring 30 år. Og jeg har så været formand i 40 år, så det er jo næsten ligesom enevælden, så lang tid vi har siddet, griner Lau Bøgeholt-Laursen. I dagens anledening er der udgivet en bog. "En historisk talerstol" beskriver de mange historier, grundlovsdagens fejringen rummer i Terndrup. - Her ser man det flag, der hænger på talerstolen. Det er et min farfar fik af Kongen i 1920, siger Lau, mens han kigger i bogen. Desværre for Terndruplund stopper æraen nu. - Min søn, Klaus, bor I Fredericia, hvor de har deres egne traditioner, så han kommer ikke herop og overtager efter mig.

Opsummering:
I over 90 år har familien Bøgeholt-Laursen været drivkraften bag Grundlovsfejringen i Terndruplund. Men nu er den æra forbi.